**ОБЩИНСКИ СЪВЕТ - ШАБЛА**

**Препис-извлечение !**

**ПРОТОКОЛ**

**№ 43**

**от проведено извънредно заседание на Общински съвет – Шабла**

**на 25.05.2022 година**

**ОТНОСНО:**

**1.** Докладна записка относно оптимизиране на структурата и организацията на дейността на районните съдилища от съдебния район на Окръжен съд-Добрич.

**РЕШЕНИЕ №346:** На основание чл.21, ал.2 от Закона за местното самоуправление и местната администрация, във връзка с докл.записка с вх.№ К-68/25.05.2022 г., Общински съвет – Шабла приема следната **ДЕКЛАРАЦИЯ:**

Във връзка с Решения №№№ 17.3, 17.3.2 и 17.3.3.3 от Протокол № 19/11.05.2022 г. на Съдийската колегия на Висшия съдебен съвет относно преструктурирането на Районен съд - Каварна към Районен съд – Балчик **ВЪЗРАЗЯВАМЕ** предвид следните мотиви:

1. Преструктурирането на Районен съд – Каварна към Районен съд – Балчик и свързаната с това промяна в границите на Районен съд - Балчик ще затрудни достъпът на гражданите на община Шабла до правосъдие.
2. Предлаганата промяна ще ги отдалечи от предлаганите услуги в съдебната система.
3. Община Шабла е с демографска характеристика, в която се оформя група от самотно живеещи възрастни хора. Подготвеното преструктуриране ще повлияе съществено върху тях. Всичко това ще се отрази крайно негативно на социално-икономическите фактори и процеси на местно ниво.

**С явно гласуване от присъстващите 8 общински съветници с 8 гласа - „за”, 0 „против” и 0 „въздържали се” – решението се приема.**

**ПРЕДСЕДАТЕЛ НА ОбС: / п /**

**/Д-р Йорданка Стоева/**

**Вярно с оригинала при ОбС-Шабла**

**Снел преписа**

**/Н.Иванова/**